Pelikano ūkas
Pelikano ūkas (arba IC 5070) – emisinis ūkas, esantis Gulbės žvaigždyne. Nuo Žemės nutolęs apie 2000 šviesmečių, objekto regimasis ryškis – apytikriai 8, o matmenys – 80'×70'. Pelikano ūkas yra netoliese didesnio Šiaurės Amerikos ūko. Nuo pastarojo jį skiria tamsių dulkių kupinas molekulinis debesis. Šiai erdvės sričiai būdingi aktyvūs žvaigždėdaros procesai. Apie tai sprendžiama iš to, kad ūke ir greta jo aptikta daug jaunų dar besiformuojančių žvaigždžių. Ūkas taip pavadintas dėl to, jog savo pavidalu primena stovinčio pelikano profilį.